શહેરના રેલનગરમાં અમૃત રેસિડેન્સીમાં રહેતા અને રીક્ષા ચલાવી પરિવારનું ગુજરાન ચલાવતા નયન બાલાભાઈ પરમાર નામના કોળી યુવકે એ ડિવીઝન પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત તારીખ ૧૭ના રાત્રે અગ્યારેક વાગ્યા આસપાસ હોસ્પિટલ ચોકમાં પેટ્રોલ પમ્પ સામે રીક્ષા લઈને ઊભો હતો અને ૧૨ હજારનો વિમો કંપનીનો મોબાઈલ હાથમાં રાખી મેસેજ જોતો હતો ત્યારે એક એક્ટીવા લઈને શખ્સ ધસી આવ્યો હતો.